P. Farkas, poslanec: (2004-12-08):
V prílohe č. 1 bilancia príjmov a výdavkov štátneho rozpočtu na rok 2005 sa suma v položke B2 administratívne a iné poplatky a platby znižuje o sumu 30 mil. Sk, v prílohe č. 3 výdavky štátneho rozpočtu na rok 2005 sa v kapitole Úrad geodézie a kartografie a katastra Slovenskej republiky znižuje suma v stĺpci 1 výdavky celkom a v stĺpci 3 výdavky spolu bez prostriedkov Európskej únie o sumu 30 mil. Sk. Zároveň je potrebné tieto zmeny premietnuť do príslušných príloh zákona o štátnom rozpočte a do celkovej sumy príjmov a výdavkov štátneho rozpočtu. Odôvodnenie tohto bodu: Navrhovaná zmena vyplýva z navrhovanej novely zákona Národnej rady č. 145/1995 Z. z. o správnych poplatkoch v znení neskorších predpisov, ktorou sa upravujú výnosy zo správnych poplatkov v katastrálnom konaní na sumu 70 mil. Sk, čo je o 30 mil. menej oproti predpokladu, z ktorého vychádzal návrh štátneho rozpočtu na rok 2005. Vypustili sme z tohto zákona niektoré položky, ktoré boli pôvodne „poplatkované“ vyššou sumou a tým pádom vznikla tam tá diera, 30-miliónová, a týmto návrhom riešime potom tento vzťah k návrhu štátneho rozpočtu. Druhý návrh. V prílohe č. 8 účelové prostriedky kapitol štátneho rozpočtu na rok 2005 sa v kapitole Ministerstvo dopravy, pôšt a telekomunikácií Slovenskej republiky dopĺňa nová položka - výdavky na prípravu realizácie opráv a výstavbu diaľnic pre Národnú diaľničnú spoločnosť v zmysle § 12 zákona o Národnej diaľničnej spoločnosti v sume 12 296 253 000 Sk. Uvedenú zmenu je potrebné premietnuť do celkovej sumy účelových prostriedkov kapitoly Ministerstva dopravy, pôšt a telekomunikácií Slovenskej republiky, ako aj do celkovej sumy účelových prostriedkov kapitol na rok 2005. Odôvodnenie k tomuto bodu: Navrhované doplnenie vytvára predpoklady na poskytnutie dotácie zo štátneho rozpočtu podľa § 8 zákona č. 523/2004 Z. z. o rozpočtových pravidlách verejnej správy a niektorých zákonov z kapitoly Ministerstva dopravy, pôšt a telekomunikácií Slovenskej republiky pre Národnú diaľničnú spoločnosť. Návrh č. 3. V prílohe č. 8 účelové prostriedky kapitol štátneho rozpočtu na rok 2005 sa v kapitole všeobecná pokladničná správa dopĺňa nová položka výdavky na spolufinancovanie ISPA, na výstavbu diaľnic pre Národnú diaľničnú spoločnosť v sume 352 927 000 Sk. Uvedenú zmenu je potrebné premietnuť do celkovej sumy účelových prostriedkov kapitoly všeobecná pokladničná správa ako aj do celkovej sumy účelových prostriedkov kapitol na rok 2005. Odôvodnenie: Navrhované doplnenie vytvára predpoklady na poskytnutie dotácie zo štátneho rozpočtu podľa § 8 zákona o rozpočtových pravidlách verejnej správy pre Národnú diaľničnú spoločnosť. A napokon návrh č. 4, ktorý je obsiahlejší, a reaguje na vznik environmentálneho fondu. V nadväznosti na zabezpečenie financovania zdrojov environmentálneho fondu navrhujeme v návrhu zákona vykonať nasledovné úpravy: V prílohe č. 1 bilancia príjmov a výdavkov štátneho rozpočtu na rok 2005 sa suma príjmov v položke C tuzemské granty a transfery zvyšuje o 100 mil. Sk. V prílohe č. 2 príjmy kapitol na rok 2005 sa v kapitole Ministerstvo životného prostredia Slovenskej republiky znižuje záväzný ukazovateľ príjmov o miliardu 364 mil. Sk a zároveň znižujú sa príjmy kapitoly všeobecná pokladničná správa o 36 mil. Sk. Uvedenú zmenu je potrebné premietnuť v prílohe č. 1 bilancia príjmov a výdavkov štátneho rozpočtu na rok 2005. V prílohe č. 3 výdavky štátneho rozpočtu na rok 2005 sa v kapitole Ministerstvo životného prostredia Slovenskej republiky znižuje suma výdavkov v stĺpci 1 výdavky celkom a v stĺpci 3 výdavky spolu bez prostriedkov Európskej únie o 670 mil. Sk a v stĺpci č. 4 prostriedky na spolufinancovanie sa znižuje suma výdavkov o 190 mil. Sk. V prílohe č. 3 výdavky štátneho rozpočtu na rok 2005 sa v kapitole Ministerstvo pôdohospodárstva Slovenskej republiky znižuje suma výdavky v stĺpci č. 1 výdavky celkom a stĺpci 3 výdavky spolu bez prostriedkov Európskej únie o 100 mil. Sk. V prílohe č. 3 výdavky štátneho rozpočtu na rok 2005 sa v kapitole Ministerstvo vnútra Slovenskej republiky znižuje suma výdavkov v stĺpci 1 výdavky celkom a v stĺpci 3 výdavky spolu bez prostriedkov Európskej únie o 35 mil. Sk a stĺpci č. 6 kapitálové výdavky bez prostriedkov na spolufinancovanie Európskej únie o 35 mil. Sk a stĺpci č. 6 kapitálové výdavky bez prostriedkov na spolufinancovanie o 20 mil. Sk. Uvedenú zmenu je potrebné premietnuť do prílohy č. 4 výdavky štátneho rozpočtu na realizáciu programov na rok 2005. V prílohe č. 3 výdavky štátneho rozpočtu na rok 2005 sa v kapitole Ministerstvo školstva Slovenskej republiky znižuje suma výdavkov v stĺpci 1 výdavky celkov a v stĺpci 3 výdavky spolu bez prostriedkov Európskej únie o 35 mil. Sk. V prílohe č. 3 výdavky štátneho rozpočtu na rok 2005 sa v kapitolách Ministerstvo financií Slovenskej republiky, Ministerstvo obrany Slovenskej republiky a Ministerstvo dopravy, pôšt a telekomunikácií Slovenskej republiky znižuje suma výdavkov v stĺpci 1 výdavky celkov a v stĺpci 3 výdavky spolu bez prostriedkov Európskej únie o 40 mil. Sk. V prílohe č. 3 výdavky štátneho rozpočtu na rok 2005 sa v kapitole Ministerstvo spravodlivosti Slovenskej republiky znižuje suma výdavkov v stĺpci 1 výdavky celkom, v stĺpci 3 výdavky spolu bez prostriedkov Európskej únie a v stĺpci 6 kapitálové výdavky bez prostriedkov na spolufinancovanie o 10 mil. Sk. V prílohe č. 3 výdavky štátneho rozpočtu na rok 2005 sa v kapitole všeobecná pokladničná správa znižuje suma výdavkov v stĺpci 1 výdavky celkom a stĺpci 3 výdavky spolu bez prostriedkov Európskej únie o 330 mil. Sk. Uvedenú zmenu je potrebné premietnuť do prílohy č. 1 bilancia príjmov a výdavkov štátneho rozpočtu na rok 2005 a do prílohy č. 7 rezervy štátneho rozpočtu na rok 2005. Na odôvodnenie tohto návrhu by som chcel uviesť, že navrhované zvýšenie príjmov v prílohe č. 1 zákona vyplýva zo zvýšenia odvodu dividend, ktoré do rozpočtu plynú prostredníctvom Fondu národného majetku. V kapitole Ministerstvo životného prostredia Slovenskej republiky a v kapitole Všeobecná pokladničná správa sa znižujú príjmy v celkovej sume miliarda 400 mil. Sk, pričom tieto zdroje sa stanú príjmom environmentálneho fondu. V nadväznosti na uvedenú úpravu príjmov znižujú sa výdavky v kapitolách Ministerstva životného prostredia Slovenskej republiky, ministerstva pôdohospodárstva, ministerstva financií, ministerstva obrany, ministerstva školstva, ministerstva spravodlivosti a Ministerstva dopravy, pôšt a telekomunikácií Slovenskej republiky ako aj Ministerstva vnútra Slovenskej republiky. Zníženie výdavkov v kapitole Ministerstva vnútra Slovenskej republiky sa premietne v programoch kapitoly 04A v sume 4,5 mil. Sk, v programe 08C v sume 6 mil. Sk a v programe 06D v sume 24,5 mil. Sk, z toho kapitálové výdavky 20 mil. Sk. Navrhované zmeny vo výdavkoch v kapitole všeobecná pokladničná správa v prílohe č. 3 zákona sa realizujú z rezervy štátneho rozpočtu určené na spolufinancovanie prostriedkov Európskej únie. V prílohe č. 4 výdavky štátneho rozpočtu na realizáciu programov na rok 2005 sa v kapitole Ministerstvo životného prostredia Slovenskej republiky znižuje suma výdavkov v programe 075 starostlivosť o životné prostredie o 657 mil. Sk. V prílohe č. 4 výdavky štátneho rozpočtu na realizáciu programov na rok 2005 sa v kapitole Ministerstvo životného prostredia Slovenskej republiky znižuje suma výdavkov v programe 076 tvorba a implementácia politík o 13 mil. Sk. Odôvodnenie: Navrhované zníženie výdavkov v programe 075 starostlivosť o životné prostredie sa zabezpečuje nasledovné: 190 mil. Sk v rámci programu 07501 ochrana a racionálne využívanie vôd, prvok 0750106, podpora realizácie environmentálnych investícií, 20 mil. Sk v rámci podprogramu 07503 odpadové hospodárstvo a environmentálne rizikové faktory, prvok 0750303, podpora realizácie environmentálnych investícií. 57 mil. Sk v rámci podprogramu 07501 ochrana a racionálne využívanie vôd, prvok 0750107, vodné diela, stavby. 100 mil. Sk v rámci podprogramu 07501 ochrana a racionálne využívanie vôd, prvok 070104, zásobovanie pitnou vodou a ďalších 100 mil. Sk v rámci podprogramu 07501 ochrana a racionálne využívanie vôd, prvok 0750103, ochrana pred povodňami. Štrukturálne fondy 37 mil. Sk v rámci podprogramu 07501 ochrana a racionálne využívanie vôd prvok 075010a ochrana a racionálne využívanie vôd, opatrenia 210PZI. 33 mil. Sk v rámci podprogramu 07502 ochrana ovzdušia. 20 mil. Sk v rámci podprogramu 07503 odpadové hospodárstvo a environmentálne rizikové faktory. Z kohézneho fondu 53 527 000 Sk v rámci podprogramu 07501 ochrana a racionálne využívanie vôd, prvok 075010n, projekt kohézneho fondu voda. 46 473 000 Sk v rámci podprogramu 07503 odpadové hospodárstvo a environmentálne rizikové faktory. Navrhované zníženie výdavkov v programe 076 tvorba, implementácia politík sa zabezpečuje nasledovne: 13 mil. Sk v rámci podprogramu 07601 koncipovanie a riadenie environmentálnej politiky, koordinácia programov. Ďalší návrh. V prílohe č. 4 výdavky štátneho rozpočtu na realizáciu programov na rok 2005 sa v kapitole Ministerstvo pôdohospodárstva Slovenskej republiky znižuje suma v programe 050, tvorba a implementácia politík, o 100 mil. Sk. Odôvodnenie: Navrhované zníženie výdavkov v programe 050 tvorba a implementácia politík sa zabezpečuje nasledovne: 100 mil. Sk v rámci podprogramu 05001 podpora programov, prvok 0500108, pôdohospodárska platobná agentúra a podprogramu 05003, pozemkové úpravy. Ďalší návrh, v prílohe č. 4 výdavky štátneho rozpočtu na realizáciu programov na rok 2005 sa v kapitole Ministerstvo financií Slovenskej republiky znižuje suma v programe 072 výber daní a ciel o 30 mil. Sk. V programe 074 tvorba metodiky riadenia a kontrola vnútorný audit verejných financií o 10 mil. Sk. Odôvodnenie: Navrhované zníženie výdavkov v programe 072 výber daní a cieľ sa zabezpečuje nasledovne: 30 mil. Sk v rámci podprogramu 07202 výber, cieľ a daní je v správe colných orgánov prvok výkon funkcií colnej správy. Ďalšie zníženie v programe 074, tvorba metodiky riadenia a kontrola vnútorného auditu verejných financií sa zabezpečuje nasledovne: 10 mil. Sk v rámci podprogramu 07406, informačné systémy riadenia verejných financií nadrezortného charakteru. Ďalší zdroj na vykrytie požiadaviek environmentálneho fondu je z kapitoly ministerstva dopravy, pôšt a telekomunikácii a konkrétne výdavky štátneho rozpočtu na realizáciu programov na rok 2005 sa v kapitole Ministerstva dopravy, pôšt a telekomunikácii SR znižuje suma v programe 053 cestná infraštruktúra o 40 mil. Sk. Odôvodnenie: Zároveň je potrebné navrhovanú zmenu premietnuť do programovej štruktúry príslušných podprogramov tohto programu. V prílohe č. 4 výdavky štátneho rozpočtu na realizáciu programov na rok 2005 sa v kapitole Ministerstvo školstva Slovenskej republiky znižuje suma v programe 078 regionálne školstvo o 35 mil. Sk. Aj túto zmenu potom bude potrebné premietnuť do programovej štruktúry príslušných podprogramov tohto programu. V prílohe č. 4 výdavky štátneho rozpočtu na realizáciu programov na rok 2005 sa v kapitole Ministerstva obrany Slovenskej republiky znižuje suma v programe 045 program rozvoja ozbrojených síl o 40 mil. Sk. Navrhované zníženie výdavkov v programe 045 program rozvoja ozbrojených síl sa zabezpečuje nasledovné, 40 mil. Sk v rámci podprogramu 04502 vyzbrojovanie. V prílohe č. 4 výdavky štátneho rozpočtu na realizáciu programov na rok 2005 sa v kapitole Ministerstvo spravodlivosti Slovenskej republiky znižuje suma v programe 070 väzenstvo o 10 mil. Sk. Aj túto zmenu bude potrebné potom zapracovať a premietnuť do programovej štruktúry príslušných podprogramov tohto programu. Navrhované zmeny v jednotlivých prílohách zákona je potrebné premietnuť do celkovej sumy príjmov a výdavkov štátneho rozpočtu na rok 2005. Vážené dámy poslankyne, vážení páni poslanci, v mene skupiny poslancov vás žiadam o podporu tohto balíka pozmeňujúcich návrhov, ktorý rieši tie otázky, ktoré sme na poslednom rokovaní Národnej rady Slovenskej republiky zmenou zákona riešili vo vzťahu k rozpočtu. Bolo to potrebné premietnuť do rozpočtu tieto zmeny, aby ten zákonný stav, ktorý sme si stanovili na poslednej schôdzi, bol zapracovaný do návrhu zákona o štátnom rozpočte na rok 2005. Ďakujem vám za podporu.